દેશભરના રેલવે સ્ટેશનોને અધતન બનાવવાના રેલવે મંત્રાલયના પ્રોજેક્ટમાં વડોદરા રેલવે સ્ટેશનનો પણ આખરે સમાવેશ કરવામાં આવ્યો છે. વર્તમાન બિલ્ડીંગને નવા રંગ રૂપ ડિઝાઇન સાથે ખાસ ફેરફાર કરવાની યોજના બનાવવામાં આવી છે. વાહનોના પાર્કીંગની સાથે સાથે પીક અપ અને ડ્રોપ માટે ખાનગી વાહનોની અવર-જવર માટેની વ્યસ્થામાં પણ સુધારો કરવામાં આવશે. ટીસી ઓફીસ થી લઇને પ્લેટફોર્મની ઓફીસમાં પણ ફેરફાર કરવાની યોજના છે. જેમાં રેલવે સ્ટેશનના પ્લેટફોર્મ ઉપરાંત રેલવે સ્ટેશનના પ્લેટફોર્મ નંબર ૧ ખાતે આવેલ આરએમએસની ઓફીસ અન્ય સ્થળે ખસેડાશે. મુસાફરોનો વેઇટીંગ હોલ, વેઇટીંગ રૂમ, રીટાયરીંગ રૂમ, શૌચાલય, પીવાના પાણીના કીઓસ્ક, એટીએમ જેવી વ્યવસ્થા ઉભી કરાશે. તેની પાછળ લગભગ ૧૭.૫૦ કરોડનો ખર્ચ કરવામાં આવશે.